CELEX: 32014R0849
Language: hu
Date: 2014-08-04 00:00:00
Title: A Bizottság 849/2014/EU végrehajtási rendelete ( 2014. augusztus 4. ) a Pediococcus acidilactici NCIMB 30005, a Lactobacillus paracasei NCIMB 30151 és a Lactobacillus plantarum DSMZ 16627 készítmények valamennyi állatfaj takarmány-adalékanyagaként történő engedélyezéséről  EGT-vonatkozású szöveg

5.8.2014   
            
            
               HU
            
            
               Az Európai Unió Hivatalos Lapja
            
            
               L 232/16
            
         A BIZOTTSÁG 849/2014/EU VÉGREHAJTÁSI RENDELETE
   (2014. augusztus 4.)
   a Pediococcus acidilactici NCIMB 30005, a Lactobacillus paracasei NCIMB 30151 és a Lactobacillus plantarum DSMZ 16627 készítmények valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról. Az 1831/2003/EK rendelet 10. cikkének (1)–(4) bekezdésével összefüggésben értelmezett 10. cikkének (7) bekezdése egyedi előírásokat határoz meg az Unióban szilázs-adalékanyagként használt termékek értékelésére.
            
         
               (2)
            
            
               Az 1831/2003/EK rendelet 10. cikke (1) bekezdése b) pontjának megfelelően a Pediococcus acidilactici NCIMB 30005, a Lactobacillus paracasei NCIMB 30151 és a Lactobacillus plantarum DSMZ 16627készítményeket mint a „szilázs-adalékanyagok” funkcionális csoportba tartozó meglévő termékeket valamennyi állatfajra vonatkozóan felvették a takarmány-adalékanyagok nyilvántartásába.
            
         
               (3)
            
            
               Az említett készítmények valamennyi állatfaj takarmány-adalékanyagaként történő engedélyezésére az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmeket nyújtottak be, ezeknek az adalékanyagoknak a „technológiai adalékanyagok” kategóriába és a „szilázs-adalékanyagok” funkcionális csoportba való sorolását kérelmezve. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (a továbbiakban: a Hatóság) 2014. március 6-i véleményében (2) megállapította, hogy a szóban forgó készítmények – a javasolt felhasználási feltételek mellett – nincsenek káros hatással sem az állati és emberi egészségre, sem a környezetre.A Hatóság azt is megállapította, hogy a Pediococcus acidilactici NCIMB 30005, a Lactobacillus paracasei NCIMB 30151 és a Lactobacillus plantarum DSMZ 16627 készítményekkel a tejsav-koncentráció növelése és a szárazanyag-veszteség csökkentése révén javítható a szilázskészítés. A Hatóság úgy ítélte meg, hogy nem szükséges a forgalomba hozatalt követő felügyeletre vonatkozó egyedi követelményeket elrendelni. Továbbá ellenőrizte az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagokra vonatkozó analitikai módszerekről szóló jelentést is.
            
         
               (5)
            
            
               A Pediococcus acidilactici NCIMB 30005, a Lactobacillus paracasei NCIMB 30151 és a Lactobacillus plantarum DSMZ 16627 készítmények értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az e rendelet mellékletében meghatározottak szerint engedélyezni kell az említett készítmények használatát.
            
         
               (6)
            
            
               Mivel semmilyen biztonsági ok nem indokolja az engedélyezési feltételek módosításainak azonnali alkalmazását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Engedélyezés
   A mellékletben meghatározott, a „technológiai adalékanyagok” adalékanyag-kategóriába és a „szilázs-adalékanyagok” funkcionális csoportba tartozó készítmények takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Átmeneti rendelkezések
   A mellékletben említett azon készítmények, valamint az ilyen készítményeket tartalmazó olyan takarmányok, amelyeket 2015. február 25. előtt állítottak elő és címkéztek fel a 2014. augusztus 25. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 4-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
   
      (2)  EFSA Journal 2014; 12(3):3613; EFSA Journal 2014; 12(3):3611; EFSA Journal 2014; 12(3):3612.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb mennyiség
               
               
                  Legnagyobb mennyiség
               
               
                  További rendelkezések
               
               
                  Az engedély lejárta
               
            
                  CFU 1 kg friss anyagban
               
            
                  
                     Kategória: technológiai adalékanyagok. Funkcionális csoport: szilázs-adalékanyagok.
                  
               
            
                  1k21013
               
               
                  —
               
               
                  
                     Pediococcus acidilactici
                  
                  NCIMB 30005
               
               
                  
                     Az adalékanyag összetétele:
                  
                  Az adalékanyag 1 grammjában legalább 1 × 107 CFU-t tartalmazó Pediococcus acidilactici NCIMB 30005 készítmény.
                  
                     A hatóanyag jellemzése:
                  
                  A Pediococcus acidilactici NCIMB 30005 életképes sejtjei.
                  
                     Analitikai módszer
                      (1)
                  
                  Számlálás a takarmány-adalékanyagban: lemezkenéses módszer MRS-agar alkalmazásával (EN 15786).
                  Azonosítás: pulzáló mezejű gél-elektroforézis (PFGE).
               
               
                  Valamennyi állatfaj
               
               
                  —
               
               
                  —
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni az előírt tárolási körülményeket.
                           
                        
                              2.
                           
                           
                              Az adalékanyag ajánlott legkisebb mennyisége, ha egyéb mikroorganizmusokkal együtt használják szilázs-adalékanyagként: 5 × 107 CFU 1 kg friss anyagban.
                           
                        
                              3.
                           
                           
                              A felhasználók biztonsága érdekében: az anyag kezelésekor védőmaszk, védőszemüveg és kesztyű viselése kötelező.
                           
                        
               
                  2024. augusztus 25.
               
            
                  1k20748
               
               
                  —
               
               
                  
                     Lactobacillus paracasei
                  
                  NCIMB 30151
               
               
                  
                     Az adalékanyag összetétele:
                  
                  Az adalékanyag 1 grammjában legalább 1 × 107 CFU-t tartalmazó Lactobacillus paracasei NCIMB 30151 készítmény.
                  
                     A hatóanyag jellemzése:
                  
                  A Lactobacillus paracasei NCIMB 30151 életképes sejtjei.
                  
                     Analitikai módszer
                      (1)
                  
                  Számlálás a takarmány-adalékanyagban: lemezkenéses módszer MRS-agar alkalmazásával (EN 15787).
                  Azonosítás: pulzáló mezejű gél-elektroforézis (PFGE).
               
               
                  Valamennyi állatfaj
               
               
                   
               
               
                   
               
               
                   
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni az előírt tárolási körülményeket.
                           
                        
                              2.
                           
                           
                              Az adalékanyag ajánlott legkisebb mennyisége, ha egyéb mikroorganizmusokkal együtt használják szilázs-adalékanyagként: 5 × 107 CFU 1 kg friss anyagban.
                           
                        
                              3.
                           
                           
                              A felhasználók biztonsága érdekében: az anyag kezelésekor védőmaszk, védőszemüveg és kesztyű viselése kötelező.
                           
                        
               
                   
               
            
                  1k20749
               
               
                  —
               
               
                  
                     Lactobacillus plantarum
                  
                  DSMZ 16627
               
               
                  
                     Az adalékanyag összetétele:
                  
                  Az adalékanyag 1 grammjában legalább 1 × 107 CFU-t tartalmazó Lactobacillus plantarum DSMZ 16627 készítmény.
                  
                     A hatóanyag jellemzése:
                  
                  A Lactobacillus plantarum DSMZ 16627 életképes sejtjei.
                  
                     Analitikai módszer
                      (1)
                  
                  Számlálás a takarmány-adalékanyagban: lemezkenéses módszer MRS-agar alkalmazásával (EN 15787).
                  Azonosítás: pulzáló mezejű gél-elektroforézis (PFGE).
               
               
                  Valamennyi állatfaj
               
               
                  —
               
               
                  —
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni az előírt tárolási körülményeket.
                           
                        
                              2.
                           
                           
                              Az adalékanyag ajánlott legkisebb mennyisége, ha egyéb mikroorganizmusokkal együtt használják szilázs-adalékanyagként: 5 × 107 CFU 1 kg friss anyagban.
                           
                        
                              3.
                           
                           
                              A felhasználók biztonsága érdekében: az anyag kezelésekor védőmaszk, védőszemüveg és kesztyű viselése kötelező.
                           
                        
               
                  2024. augusztus 25.
               
            
         (1)  Az analitikai módszerek részletes leírása a referencialaboratórium honlapján található: www.irmm.jrc.be/eurl-feed-additives.